Johnson’s Baby

Johnson’s Baby (Ջոնսոնս Բեյբի), կոսմետիկայի և երեխայի խնամքի պարագաների ամերիկյան ապրանքանիշ, որը պատկանում է Johnson & Johnson ընկերությանը։ Բրենդը հայտնվել է 1893 թվականին Johnson’s Baby Powder մանկական ցանափոշու արտադրանքով։
Արտադրանքի ոլորտը ներառում է մանկական ցանափոշիներ, շամպուններ, մարմնի լոսիոններ, մարմնի մերսման յուղեր, լոգանքի փրփուրներ և խոնավ անձեռոցիկներ։ Բրենդի կոսմետիկան հայտնի է որպես «մաքուր և անվտանգ» (առնվազն 1980 թվականից)։


== Պատմություն ==
Մանկական ցանափոշի և հիգիենիկ անձեռոցիկներ (1893)

Johnson’s Baby մանկական ցանափոշին ստեղծել է բժիշկ Ֆրեդերիկ Բարնետ Կիլմերը (Frederick Barnett Kilmer)՝ Johnson & Johnson գիտահետազոտական ընկերության առաջին տնօրենը։ 1892 թվականին նա նամակ է ստանում թերապևտից, որը պատմում էր բժշկական սպեղանիի օգտագործումից հետո մաշկի գրգռվածությամբ տառապող հաճախորդի մասին։ Կիլմերն առաջարկեց խնդիրը թեթևացնելու համար օգտագործել բուրավետ իտալական տալկ և բժշկին ուղարկեց մեկ տուփ տալկ։
Մանկական ցանափոշին՝ որպես ապրանք, հայտնվեց 1893 թվականին և վաճառքի հանվեց 1894 թվականին։
Johnson’s Baby ցանափոշու առաջին փաթեթավորումները դեղնակարմիր գույնի էին և «Խնամքի համար» գրությամբ («For Toilet and Nursery»):
Ռոբերտ Շուկը (Robert Shook) գրում է, որ հիգիենիկ անձեռոցիկները դրվում էին երիտասարդ մայրիկի հավաքածուի մեջ և առանձին արտադրանք չէին հաշվվում այնքան ժամանակ, մինչև օգտագործողներն այդ մասին խնդրեցին ընկերությանը։

Առաջին երեխան Մերի Լի Ջոնսոն Ռիչարդն ( Mary Lea Johnson Richards) էր, որի լուսանկարը հայտնվեց Johnson’s Baby մանկական ցանափոշու պիտակի վրա։ Նա Johnson & Johnson ընկերության համահիմնադիր Ռոբերտ Վուդ Ջոնսոնի (Robert Wood Johnson) թոռն է։
Johnson’s Baby մանկական ցանափոշու հոտը շատ ամերիկացիների համար կապված է մանկան հոտի հետ։ Johnson’s Baby ընկերության ներկայացուցչի (Fred Tewell) խոսքով, որը մեջբերել է Տորոնտո Սթար («The Toronto Star») թերթը, մանկան հոտով ապրանքների արտադրությունը հատուկ էր ոչ միայն կոսմետիկային, այլև մանկական տակդիրներին։ Նաև Johnson’s Baby-ի բոլոր մանկական ապրանքներն ունեն «դիմափոշային» երանգ։

Johnson’s Baby քսուք (1921)Johnson’s Baby քսուքը հայտնվել է 1921 թվականին։

Նվերների հավաքածու (1921)
Johnson & Johnson ընկերության կորպորատիվ պատմաբանի՝ Մարգարետ Գուրովիտցի (Margaret Gurowitz) տվյալներով՝ 1921 թվականին ընկերությունը թողարկել է իր առաջին հավաքածուն՝ «Նվերների հավաքածու փոքրիկի համար» (Baby Gift Box), որը պարունակում էր մանկական ցանափոշու ոչ մեծ փաթեթ, մանկական քսուք ու մանկական օճառ և ստեղծված էր «որպես փոքրիկ նվեր նորածին ունեցող ընտանիքին այցելության գնալու համար»։

Մերսման օճառ (1938)Johnson’s Baby մերսման օճառը հայտնվել է 1938 թվականին։ Johnson’s Baby մերսման օճառը 1943 թվականից ակտիվորեն գովազդվում էր ԱՄՆ-ում (օրինակ՝ Life ամսագրում) որպես մանկական ցանափոշու հավելված։

Johnson’s Baby լոսիոն (1942)Johnson’s Baby լոսիոնը, որը շշի գույնի պատճառով հաճախ անվանում են «վարդագույն բրենդ» (pink brand), հայտնվել է 1942 թվականին։

Johnson’s Baby շամպուն (1953)«Ոչ արցունքներին» (No more tears) մանկական շամպունը հայտնվել է 1953 թվականին։
Նունսը և Ջոնսոնը գրում են.

Հետաքրքիր է, որ «Ոչ արցունքներին»-ը՝ որպես ապրանքանիշ, գրանցվել է 1959 թվականին։

No More Tangles (1971)«Թաղքուճներ չկան» (No More Tangles) շամպունը անվանվել է ի պատիվ «Ոչ արցունքներին» հայտնի շամպունի 1971 թվականին։

Խոնավ անձեռոցիկներ (80-ականներ)Johnson’s Baby խոնավ անձեռոցիկները հայտնվել են 1980-ական թվականներին «Մանկական գործվածք՝ մաքրման համար» (Baby Wash Cloths) անվանումով։
Նրանք մանկական խոնավ անձեռոցիկներ սկսեցին կոչվել արդեն 90-ական թվականներին (անձեռոցիկները կային դեռևս 1990 թվականին։ 1994 թվականին նրանք գովազդվում էին որպես ջրով լվանալու այլընտրանք՝ շնորհիվ փափուկ pH-չեզոք ֆորմուլայի, որը ներառում է մաքրող լոսիոն։

Արևապաշտպան քսուք (1991)Johnson’s Baby արևապաշտպան քսուքը հայտնվել է 1991 թվականի գարնանը։

«Գլխից մինչև կրունկ» մաքրող փրփուր (1997)«Գլխից մինչև կրունկ» մաքրող փրփուրը (Top-To-Toe) հայտնվել է 1997 թվականին։

«Քնելուց առաջ» շամպուն (2000)«Քնելուց առաջ» շամպունը (Bedtime) հայտնվել է 2000 թվականին և դարձել առաջինը «Քնելուց առաջ» շարքում, որը բաղկացած էր լավանդայի և երիցուկի մզվածք պարունակող 7 ապրանքներից (փրփուր լոգանքի համար, շամպուն, քսուք, մարմնի կաթիկ, մերսման օճառ, օճառ, ցանափոշի։


== Մանկական կոսմետիկայի գովազդ՝ ուղղված մեծերին ==
Johnson & Johnson ընկերության Johnson’s Baby կոսմետիկան իր գոյության առաջին իսկ օրերից օգտագործում էր «Երեխաների համար լավագույնը լավագույնն է քո համար» (Best for the Baby — Best for You) գովազդային կոչը։ Այդպիսի գովազդի օրինակներ կային արդեն 1913 թվականին, երբ բոլոր ապրանքատեսակներից կար միայն մանկական ցանափոշին։
20-րդ դարի 70-ական թվականներին Johnson & Johnson ընկերությունն սկսեց գովազդել մանկական ապրանքներ ընտանիքի համար՝ ընդլայնելով այսպես կոչված «ընտանեկան օգտագործումը» (family usage):
Այս ռազմավարությունը հաջողակ էր։ 20-րդ դարի 80-ական թվականներին Johnson’s Baby ընկերությունը ավելացրեց շուկայի իր մասնաբաժինը շնորհիվ այն ընկալման, որ «մանկական ապրանքներն ավելի փափուկ են, քան մեծերինը»։ 1985 թվականին ԱՄՆ-ում մանկական ցանափոշու 70 %-ն օգտագործվում էր մեծերի կողմից։


== Կոսմետիկայի օգտագործում չափահասների կողմից ==
Johnson’s Baby արտադրանքը օգտագործվում էր ոչ միայն երեխաների խնամքի համար։ Օրինակ, Johnson’s Baby յուղը հաճախ օգտագործվում է դիմահարդարումը մաքրելու համար (New York Magazine ամսագիրը գրում է, որ հենց դրա համար է այն օգտագործում հեռուստահաղորդավարուհի Մարտա Ստյուարտը): Մերկապարուհիները հաճախ օգտագործում են մանկական յուղը՝ մարմինը փայլ հաղորդելու համար։


== Արտադրանքի անվտանգության հարցեր ==
1985 թվականին երկու մանկաբույժներ զգուշացրին հաճախորդներին, որ մանկական ցանափոշու օգտագործումը վտանգավոր է առողջության համար, քանի որ այն կարելի է պատահաբար ներշնչել։ Johnson & Johnson ընկերությունն ի պատասխան պաշտոնապես հայտարարեց, որ «ճիշտ օգտագործման դեպքում այն անվտանգ է»։
2013 թվականի փետրվարին «Journal of Obstetric, Gynecologic, & Neonatal Nursing» անգլիական ամսագիրը հրատարակեց Մանչեստրի համալսարանի գիտնականների հետազոտությունը, որը ապացուցում էր, թե «Գլխից մինչև կրունկ» մանկական փրփուրը նույնքան անվտանգ է, ինչքան ջրով լվանալը։ Johnson & Johnson ընկերությունն այդ հետազոտության հովանավորն էր, սակայն այն անցկացվել է խիստ կանոններով։
2014 թվականի հունվարին Johnson & Johnson ընկերությունը, արձագանքելով մի խումբ օգտագործողների ճնշմանը, ավելի քան 100 մանկական արտադրանքների բաղադրությունից հանեց երկու պոտենցիալ վտանգավոր քիմիական բաղադրիչներ՝ ֆորմալդեհիդ և 1,4-դիոկսան։


== Ծանոթագրություններ ==


== Արտաքին հղումներ ==
Johnson’s Baby-ի պաշտոնական կայք
Johnson’s Baby-ի ալիքը YouTube կայքում